als_Latn dik_Latn sag_Latn
Kryeministri Rama është prononcuar për grushtin e shtetit në Turqi vetëm kur gjithçka kishte marrë fund.
I lumtur për popullin vëlla të Turqisë dhe mikun e çmuar Presidentin Erdogan për daljen me sukses të plotë nga një natë tejet e vështirë!”shkruan Rama mëngjesin e sotëm.
Ndërkohë lajmet për atë që po ndodhte në Turqi kishin pushtuar mediat botërore që në mbrëmje.
Plot 10 orë përpara këtij statusi, Ministria e Punëve të Jashtme publikonte në rrjetet sociale dy statuse.
MPJ po ndjek me vëmendje situatën në Turqi përtmes Ambasadës. Ftohen qytetarët shqiptarë të qëndrojnë brenda dhe të informojnë familjarët dhe miqtë”, shkruhej në njërin prej tyre.
I ngjashëm ishte edhe statusi tjetër:
Ftojmë qytetarët shqiptarë që gjenden në #Turqi të kontaktojnë nr. +905495611985,+905395060417 & email DK@mfa.gov.al”
Ndërkohë që gjithë bota po reagonte për tentativën për marrjen e pushtetit me dhunë në Shqipëri, ndërkohë që liderët botërorë ishin prononcuar publikisht në favor të qeverisë së ligjshme dhe Presidentit Erdogan, Kryeministri Rama nuk tha asnjë fjalë.
Ministri i tij ‘po ndiqte me vëmendje situatën në Turqi’.
Vetëm, pasi u mësua se ‘miku i çmuar’ e kishte fituar betejën, Rama kujtohet të shprehë lumturinë.
Ndryshe, kësaj i thonë ‘si kofini pas të vjelit’.
Kur u kujtua Rama për ‘popullin vëlla’ dhe ‘mikun e çmuar’, ata ja kishin dalë vetë mbanë.
Të paktën të na kursente hipokrizinë. /HashtagAL
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn